Әлфия Айдарская

Әлфия Айдарская, Әлфия Газиз кызы Айдарская (ире фамилиясе буенча Грекулова, 1925 елның 25 мае, ССРБ, РСФСР, ТАССР, Казан) — балет биючесе, татар классик балетына нигез салучыларның берсе, Татарстан АССР атказанган артисты. Күренекле татар композиторы Сара Садыйкова иҗатын армый-талмый пропагандалаучы.

 Тәрҗемәи хәле 
200px|thumb|right|Рәссам С. А. Ротницкий. Балерина Ә. Г. Айдарская портреты. 1959
1925 елның 25 маенда җырчы һәм композитор Сара Садыйкова белән актер һәм режиссер Газиз Айдарский гаиләсендә туган. Ун яшенә кадәр дәү әнисе Бибигайшә янында Бишбалтада яши. Әнисе белән кымызга барган җиреннән, Уфадан сайланган төркем эчендә (Фәйзи Гаскәров 300 баладан 12 баланы сайлап алып, Ленинградка юллый, уку азагына 5 бала кала), Ленинградка балерина һөнәренә өйрәнергә китәМөршидә Кыямова.  Син моң иясе, рух җырчысы, әнкәй! Интертат, 19.09.2017. А. Ваганова исемендәге Ленинград дәүләт академия хореография училищесын тәмамлаган (классик бию укытучылары Наталия Александр кызы Камкова, соңрак Елена Ширипина) Альфия Айдарская: «Я попала в балет по объявлению». dancerussia.ru.

1941 елда Бөек Ватан сугышы башлангач, А. Ваганова исемендәге Ленинград дәүләт академия хореография училищесын эвакуациялиләр. Уфадан килгән төркемдә укыган Әлфия Айдарскаяны (укыган чорда Алла Садыкова) Уфадагы опера һәм балет театры карамагына кайтаралар һәм ул әлеге театрда эшли башлый. Сара Садыйкова Уфага килеп, сугыш вакытына гына дип сөйләшеп, Әлфияне Казанга күчертүгә ирешә.

1941—1965 елларда (өзеклек белән) Муса Җәлил исемендәге Татар дәүләт опера һәм балет театры нда балет биючесе.  Казанда  башта кордебалет артисты була, соңрак төп партияләрдә чыга башлый. Аерым алганда, Одилия-Одетта («Аккош күле»), Зарема («Бакчасарай фонтаны»), Хасинта («Лауренсия»), Флер-де-Лис һәм Гудула («Эсмеральда») партияләрен башкара. Татар классик репертуарыннан «Зөһрә», «Алтынчәч», «Башмагым»да һ. б. бииФилүсә Арслан.   Милләтебезнең асыл кызы. .

1941-1942 елларда, Казан опера театрында штат кыскартуга эләгеп, Казанга Украинадан эвакуацияләнгән 543нче санлы заводта хәрби товарны (пуля) үлчәүче булып эшли. 1943 елда Молотовка (1940—1957 елларда Пермь Молотов дип аталган) эвакуацияләнгән Ленинград дәүләт академия хореография училищесындә укуын тәмамларга бара (булачак ССРБ халык артисты  белән бер вакытта (Юрий аннан ике курс түбән) укый).

1947 елда Мәскәүдә РСФСР музыкаль театрларының иҗат яшьләре смотрында «Бакчасарай фонтаны» балетыннан өзектә катнаша (Нинель Юлтыева, Әдһәм Нарыков белән бергә), финалга үтә. ВЛКСМ ҮК Мактау грамотасына ия була.

1965 елдан Казан театр һәм музыка училищесында балаларга ритмика укыта башлый. Алабугада да эшли.

 Сара Садыйкова 
160px|thumb|right|Сара Садыйкова музее
Әнисе күренекле татар композиторы Сара Садыйкова иҗатын армый-талмый пропагандалаучы. Ел саен концертларын оештыра, үзе сценарийларын яза, үзе алып бара, үзе артистларны чакыра. 1990—1995 елларда Мәскәүдә (1992 елда Әстерханда) искә алу концертларын, 1999 елда үз көче белән Газиз Айдарскийның туган авылында (Яшел Үзән районы Айдар авылы) һәм Казанда Актерлар йортында искә алу кичәсе үткәрә. Соңгы 10-15 елда бернинди ярдәмсез Сара Садыйкова, Газиз Айдарскийның юбилей кичәләрен Санкт-Петербург, Яр Чаллы, Мәскәү, Казан калаларында үткәреп килә. Сара Садыйкованың җырлары тупланган берничә китабын нәшер итүгә әзерләгән («Идел суы ага торыр», «Сагыналар сине якын дуслар», «Ак калфак», «Ил кызы» һ. б.) Сара Садыйкова турында үзе дә китап язган. Казанда Сара Садыйковага музей ачу, Иске бистәдә һәйкәлен урнаштыру, Сара Садыйкова исемендәге халыкара җыр фестивален оештыру мәсьәләләре өчен борчыла Әлфия Айдарская: «Бер өмет тә калмады». Азатлык радиосы, 15.08.2018

Яшел Үзән районы Күгеш авылында мәктәпкә Газиз Айдарский исеме бирүдә, мәктәптә Газиз Айдарскийның мемориаль музеен, Апас районының Тутай авылында Сара Садыйкова музеен, Казанның Киров районы 4нче татар гимназиясендә Сара Садыйкова музеен Музей Сары Садыковой. 4нче татар гимназиясенең «Татарстан Республикасында электрон мәгариф» порталындагы сәхифәсе оештыруда башлап йөриАйсылу Кадырова. . Альфия Айдарская: «Я бросилась с ножом за Улановой». «Вечерняя Казань», 15.05.2015Михаил Бирин.   Альфия Айдарская: «Станиславский предсказал маме большое будущее». Бизнес-Онлайн, 7.09.2019.

 Бүләкләре, мактаулы исемнәре 
 Татарстан АССР атказанган артисты
 «ТАССР төзелүгә 100 ел» медале ― Татарстан Республикасы иминлеге өчен күпьеллык нәтиҗәле хезмәте һәм 1941-1945 еллардагы Бөек Ватан сугышында Җиңүгә зур өлеш кертүе өчен   Признание заслуг.  Республика Татарстан, 06.05.2022
 2025 ― Татарстан Республикасы Рәисе каршындагы Мәдәниятне үстерүгә ярдәм фондының махсус призы ― «традицияләргә тугрылык, милли музыка мирасын саклап калу һәм популярлаштыру өчен»Во Всемирный день театра объявили победителей Ежегодной театральной премии Министерства культуры Республики Татарстан «Тантана». Министерство культуры Республики Татарстан, 27.03.2025.

 Гаиләсе 
200px|thumb|right|Сара Садыйкова, Газиз Айдарский. 1924. Мәскәү
Әтисе — Газиз Айдарский (Газиз Исхак улы Вәлитов) (1898—1933), актер, режиссер, Беренче үрнәк татар театры артисты (1922—1924), Мәскәү үзәк татар эшче театры сәнгать җитәкчесе, баш режиссеры (1924—1933), Казан театр училищесы укытучысы (1930—1931). 1933 елның 30 октябрендә 34 яшендә Мәскәүдә  туберкулез чиреннән үлә. Кабере юк, чөнки җәсәде кремацияләнә, көл салынган савыт башта гаиләсендә саклана, аннары Милли музейга тапшырылгач, юкка чыгаТатар-информ сайтында.

Әнисе Сара Гариф кызы Садыйкова (1906—1986), беренче һөнәри татар хатын-кыз композиторы, югары музыкаль белемле беренче профессиональ татар җырчысы, драма актрисасы. ТАССР халык артисты. РСФСР атказанган сәнгать эшлеклесе. Тукай премиясе лауреаты.

Ире — Владислав Иван улы Грекулов (?—1985)Андрей Лебедев.    Грекуловы, родственники Садыковых. «Республика Татарстан», 08.07.2005, Татар дәүләт симфоник оркестрының музыканты (виолончельдә уйнаучы),  ТАССР атказанган артисты. 
Улы — Ростислав Грекулов, музыкант. Суворов училищесын тәмамлаган.
Оныгы — Оля Грекулова.

 Кайбер китаплары 
 Айдарская А. Г. Память сердца. К., 2002.
 Айдарская А. Г. Балет - любовь моя: Записки балерины.
 Айдарская А. Г. Сара Садыйкова. Ил кызы (җырлар). Дочь Родины (песни). К., 2009
 Айдарская А. Г. Бибисара моңнары (җырлар). Мелодии души Бибисары (песни). К., 2017
 Айдарская А. Г.'' Лавой звуков плотины прорвав

 Искәрмәләр 

 Сылтамалар 

  Әлфия Айдарская. kino-teatr.ru
  Альфия Газизовна Айдарская, встреча с интересным человеком. rustik68.narod.ru, 30.11.2011 
   Әлфия Айдарская.  Сара Садыйкова сайты

 Моны да карагыз 

Төркем:Татар биючеләре
Төркем:Балет артистлары
Төркем:Татарстанның атказанган артистлары
Төркем:Ленинград хореография училищесын тәмамлаучылар
Төркем:Шәхесләр:Башкорт дәүләт опера һәм балет театры
Төркем:Шәхесләр:Муса Җәлил исемендәге Татар дәүләт опера һәм балет театры
Төркем:Сара Садыйкова
Төркем:«ТАССР төзелүгә 100 ел» медале белән бүләкләнүчеләр